Document ID: /roh_data/filtered/fineweb-2-filterrobots_roh.jsonl.gz/58926

Amt für Berufsbildung
Uffizi per la furmaziun professiunala
Ufficio della formazione professionale
En ils Centers d'infurmaziun professiunala (CIP) survegnis Vus gratuitamain infurmaziuns davart tut ils temas che han da far cun la scolaziun e cun la concepziun da la professiun e da la carriera.
Ils lieus da noss CIP chattais Vus qua. Durant las uras d'avertura è la visita pussaivla senza annunzia. Tar ils CIP che n'han betg uras d'avertura fixas pudais Vus far giu in termin per telefon u per e-mail.
Vus pudais gugent retrair ad emprest documents da nossa infoteca per telefon. Nus As tramettain quels per posta.
Avais Vus dumondas en connex cun la furmaziun, la professiun u carriera? Nus purschain er discurs curts al telefon.
Qua chattas ti infurmaziuns tar tut ils emprendissadis, tar il fufragnadi e differents fegls d'infurmaziun davart l'elecziun da clamada.
cussegliaziun.ch
Plazzas d'emprendissadi libras (LENA)
Occurrenzas d'infurmaziun en il chantun Grischun
Register da las firmas d'emprendissadi: Tschertgas ti in fufragnadi? En il post da cussegliaziun da tia regiun survegns ti adressas da firmas che porschan in fufragnadi.
Mia tscherna da professiun ta maina en 7 pass tras il mund da las scolaziuns e da las professiuns. Cun tips, cun fegls da lavur interactivs e cun ina mappa da lavur online che cuntegna tut ils resultats da tes percurs tras la tscherna da professiun.
Fegls d'infurmaziun davart ils suandants temas: tscherna da professiun, tschertga d'ina plazza d'emprendissadi, furmaziun supplementara, carriera e tschertga d'ina plazza
Tschertga da plazzas d'emprendissadi libras, exploraziun dals interess persunals ed infurmaziuns curtas davart tut ils emprendissadis.
Download gratuit: L'app po vegnir retratga gratuitamain e chargiada giu sin las vias usitadas dal App-store (iOS) e dal Google play store (Android). I na vegnan arcunadas naginas datas e las utilisadras ed ils utilisaders na ston betg sa registrar.